|  |  |
| --- | --- |
|  |  *See artikkel räägib paavstist; Nikaia keisri kohta vaata lehekülge Theodoros I Laskaris.* |

---

**Theodorus I** (ka **Theodor I**) oli paavst 642–649. Ta oli 73. paavst.

Theodorus (Theodoros) sündis Jeruusalemmas millalgi ajavahemikus 607–612. Ta oli kreeklane ja oli piiskop Theodorose poeg.

Ta siirdus 638 või 639 Rooma, kus sai Johannes IV ajal diakoniks (kardinaldiakon).

Paavstiks saamine
-----------------

Theodorus I valiti paavstiks 12. oktoobril 642 ja pühitseti ametisse 24. novembril. Arvatavasti tunnustas teda Bütsantsi eksarh Isaakios.

Kirikuajaloolane J. N. D. Kelly on tema valimist paavstiks põhjendanud Rooma vaimulike sooviga valida isikut, kes suudaks takistada monoteletismi levitamist.

Ta oli ka esimene Lähis-Idast pärit paavst pärast islami teket.

Monoteletismi taunimine
-----------------------

Theodorus I saatis paavstiks saades kirjad Bütsantsi keisrile Konstans II-le ja Konstantinoopoli patriarhile Paulos II-le, milles taotles Herakleios I "Ekthesise" tühistamist. Ta keeldus Paulos II-t tunnustamast patriarhina, kuna tema eelkäijat Pyrrhos I-t ei tagandatud kanooniliselt. Ta nõudis Paulos II-lt "Ekthesise" kõrvaldamist avalikelt kuulutustetulpadelt.

Konstantinoopoli eelmine patriarh Pyrrhos I oli ametist tagandatud monotelitismi soosimise pärast. Pyrrhos I mõistis juulis 645 monoteletismi hukka ja reisis Aafrikast Rooma, kus kahetses oma süüd. Paavst andis talle seejärel patriarhi ametivõimu sümboolikad.

Kui senine patriarh Paulos II tunnustas "Ekthesist", ekskommunitseeris paavst aastal 649 tema. Vahepeal oli Pyrrhos siirdunud Ravennasse, kus ta tegi õukonnaga rahu ja taganes oma patukahetsusest ("Liber Pontificalise" järgi pöördus ta "lugupidamatusest nagu koer oma okse juurde" – *canis ad proprium impietatis vomitum repredavit*), kuna ta ei saanud asuda tagasi patriarhi ametisse. Seejärel ekskommunitseeris paavst aastal 648 peetud Rooma sinodil ka Pyrrhose ja kinnitas vastava otsuse pühitsetud armulauaveiniga.

Aastal 648 andis Konstans II välja edikti "Typos". Paavsti saadik (apocrisiarius) Anastasius keeldus seda tunnustamast, ta arreteeriti ja saadeti Trabzoni (Trapezunt) eksiili. Placidia palees asunud ladina kabel lammutati.

Paavst suri vahetult pärast Typose avaldamist ja ei jõudnud seetõttu selle kohta ametlikku avaldust teha.

Olud Roomas
-----------

Theodorus I paavstiks saades kavandas Bütsantsi väeregistraator (*cartularius*) Mauritios koos Itaalias viibivate Bütsantsi vägedega vandenõu Bütsantsi eksarhi Isaakiose vastu. Eksarh saatis *sacellarius* Donuse endale truuks jäänud üksustega Rooma. Kui Donus jõudis Rooma, alistusid vandenõu osalised talle ja Mauritios hukati. Isaakios suri mõni aeg hiljem südamerabandusse.

Liturgilised otsused
--------------------

Theodorus I ajal toodi Palestiinast Rooma Santa Maria Maggiore basiilikasse Jeesus Kristuse sõime reliikvia.

Ordinatsioonid
--------------

Theodorus I ordineeris 46 piiskoppi, 21 preestrit ja 4 diakonit.

Tema ajal sai preestriks (kardinalpreestriks) hilisem paavst Martinus I.

Kristlik eetika
---------------

Theodorus I aitas vaeseid.

Theodorus I kultuuriloos
------------------------

Theodorus I ajal ehitati Rooma San Stefano Rotondo kirik, mida ta lasi kaunistada ning kuhu ta lasi viia pühakute Primuse ja Felicianuse reliikviad.

Tema ajal ehitati Rooma San Valentino kirik.

Tema ajal ehitati Lateraani palees San Silvestro kabel ja San Paolo fuori le Mura kirikusse samuti üks kabel.

Teda on kujutatud Rooma San Giovanni in Fonte kiriku mosaiigil.

Surm
----

Theodorus I suri 14. mail 649 Roomas ja maeti Rooma Peetri kirikusse.

Kirjandus
---------

* Ovidio Capitani: *Le relazioni tra la vita di Teodoro I e Martino I del Liber Pontificalis*. "Studi e Ricerche sull'Oriente Cristiano" 15, 1992: 5–14.
* Ovidio Capitani: *Problemi del pontificato romano da Teodoro I a Martino I, in Martino I papa (649–653) e il suo tempo*. "Atti del XXVIII Convegno storico internazionale." Spoleto, 1992: 69–83.
* J. N. D. Kelly: *The Oxford Dictionary of Popes*. 1996.
* *Liber Pontificalis*.

Välislingid
-----------

* Artikkel Theodorus I kohta *(inglise keeles)*
* Artikkel Theodorus I kohta *(inglise keeles)*
* 7. sajandi konsistooriumid
* Theodorus I dokumendid

|  |  |  |
| --- | --- | --- |
| Eelnev**Johannes IV** | **Rooma paavst**642–649 | Järgnev**Martinus I** |


Roomakatoliku kiriku paavstid

**1.–4. sajand:** Peetrus **·**  Linus **·**  Anacletus I **·**  Clemens I **·**  Evaristus **·**  Aleksander I **·**  Sixtus I **·**  Telesphorus **·**  Hyginus **·**  Pius I **·**  Anicetus **·**  Soter **·**  Eleutherus **·**  Victor I **·**  Zephyrinus **·**  Calixtus I **·**  Urbanus I **·**  Pontianus **·**  Anterus **·**  Fabianus **·**  Cornelius **·**  Lucius I **·**  Stephanus I **·**  Sixtus II **·**  Dionysius **·**  Felix I **·**  Eutychianus **·**  Caius **·**  Marcellinus **·**  Marcellus I **·**  Eusebius **·**  Miltiades **·**  Silvester I **·**  Marcus **·**  Julius I **·**  Liberius **·**  Damasus I **·**  Siricius **·**  Anastasius I

**5.–8. sajand:** Innocentius I **·**  Zosimus **·**  Bonifatius I **·**  Coelestinus I **·**  Sixtus III **·**  Leo I Suur **·**  Hilarius **·**  Simplicius **·**  Felix III **·**  Gelasius I **·**  Anastasius II **·**  Symmachus **·**  Hormisdas **·**  Johannes I **·**  Felix IV **·**  Bonifatius II **·**  Johannes II **·**  Agapetus I **·**  Silverius **·**  Vigilius **·**  Pelagius I **·**  Johannes III **·**  Benedictus I **·**  Pelagius II **·**  Gregorius I Suur **·**  Sabinianus **·**  Bonifatius III **·**  Bonifatius IV **·**  Adeodatus I **·**  Bonifatius V **·**  Honorius I **·**  Severinus **·**  Johannes IV **·**  Theodorus I **·**  Martinus I **·**  Eugenius I **·**  Vitalianus **·**  Adeodatus II **·**  Donus **·**  Agatho **·**  Leo II **·**  Benedictus II **·**  Johannes V **·**  Conon **·**  Sergius I **·**  Johannes VI **·**  Johannes VII **·**  Sisinnius **·**  Constantinus **·**  Gregorius II **·**  Gregorius III **·**  Zacharias **·**  Stephanus II **·**  Paulus I **·**  Stephanus III **·**  Hadrianus I **·**  Leo III

**9.–12. sajand:** Stephanus IV **·**  Paschalis I **·**  Eugenius II **·**  Valentinus **·**  Gregorius IV **·**  Sergius II **·**  Leo IV **·**  Benedictus III **·**  Nicolaus I **·**  Hadrianus II **·**  Johannes VIII **·**  Marinus I **·**  Hadrianus III **·**  Stephanus V **·**  Formosus **·**  Bonifatius VI **·**  Stephanus VI **·**  Romanus **·**  Theodorus II **·**  Johannes IX **·**  Benedictus IV **·**  Leo V **·**  Sergius III **·**  Anastasius III **·**  Lando **·**  Johannes X **·**  Leo VI **·**  Stephanus VII **·**  Johannes XI  **·**  Leo VII **·**  Stephanus VIII  **·**  Marinus II **·**  Agapetus II **·**  Johannes XII **·**  Leo VIII **·**  Benedictus V **·**  Leo VIII **·**  Johannes XIII **·**  Benedictus VI **·**  Benedictus VII **·**  Johannes XIV **·**  Johannes XV **·**  Gregorius V **·**  Silvester II **·**  Johannes XVII **·**  Johannes XVIII **·**  Sergius IV **·**  Benedictus VIII **·**  Johannes XIX **·**  Benedictus IX **·**  Silvester III **·**  Benedictus IX **·**  Gregorius VI **·**  Clemens II **·**  Benedictus IX **·**  Damasus II **·**  Leo IX **·**  Victor II **·**  Stephanus IX **·**  Nicolaus II  **·**  Aleksander II **·**  Gregorius VII **·**  Victor III **·**  Urbanus II **·**  Paschalis II **·**  Gelasius II **·**  Calixtus II **·**  Honorius II **·**  Innocentius II **·**  Coelestinus II **·**  Lucius II **·**  Eugenius III **·**  Anastasius IV **·**  Hadrianus IV **·**  Aleksander III **·**  Lucius III **·**  Urbanus III **·**  Gregorius VIII **·**  Clemens III **·**  Coelestinus III **·**  Innocentius III

**13.–16. sajand:** Honorius III **·**  Gregorius IX **·**  Coelestinus IV **·**  Innocentius IV **·**  Aleksander IV **·**  Urbanus IV **·**  Clemens IV **·**  interregnum **·**  Gregorius X **·**  Innocentius V **·**  Hadrianus V **·**  Johannes XXI **·**  Nicolaus III **·**  Martinus IV **·**  Honorius IV **·**  Nicolaus IV **·**  interregnum **·**  Coelestinus V **·**  Bonifatius VIII **·**  Benedictus XI **·**  Clemens V **·**  interregnum **·**  Johannes XXII **·**  Benedictus XII **·**  Clemens VI **·**  Innocentius VI **·**  Urbanus V **·**  Gregorius XI **·**  Urbanus VI **·**  Bonifatius IX **·**  Innocentius VII **·**  Gregorius XII **·**  interregnum **·**  Martinus V **·**  Eugenius IV **·**  Nicolaus V **·**  Calixtus III **·**  Pius II **·**  Paulus II **·**  Sixtus IV **·**  Innocentius VIII **·**  Aleksander VI **·**  Pius III **·**  Julius II **·**  Leo X **·**  Hadrianus VI **·**  Clemens VII **·**  Paulus III **·**  Julius III **·**  Marcellus II **·**  Paulus IV **·**  Pius IV **·**  Pius V **·**  Gregorius XIII **·**  Sixtus V **·**  Urbanus VII **·**  Gregorius XIV **·**  Innocentius IX **·**  Clemens VIII

**17.–20. sajand:** Leo XI **·**  Paulus V **·**  Gregorius XV **·**  Urbanus VIII **·**  Innocentius X **·**  Aleksander VII **·**  Clemens IX **·**  Clemens X **·**  Innocentius XI **·**  Aleksander VIII **·**  Innocentius XII **·**  Clemens XI **·**  Innocentius XIII **·**  Benedictus XIII **·**  Clemens XII **·**  Benedictus XIV **·**  Clemens XIII **·**  Clemens XIV **·**  Pius VI **·**  Pius VII **·**  Leo XII **·**  Pius VIII **·**  Gregorius XVI **·**  Pius IX **·**  Leo XIII **·**  Pius X **·**  Benedictus XV **·**  Pius XI **·**  Pius XII **·**  Johannes XXIII **·**  Paulus VI **·**  Johannes Paulus I **·**  Johannes Paulus II

**21. sajand:** Benedictus XVI **·**  Franciscus


{{{päis}}}

{{{sisu}}}